
La momento de la adiaŭo 


Kaj alvenis finfine la momento de la adiaŭo. Momento ja malfacile 
vortumebla, kvankam atendata ekde kiam ni, la ĝisnuna redakta duopo de 
Kajeroj , anoncis nian intencon transdoni nian taskon alimanen. Momento de 

viva emocio. Kiom da neforgeseblaj vi- 
broj! Naski enton, doni al ĝi formon, dis- 
volvi ĝin al tuto kun propra karaktero... 
Nu, tiajn etapojn ni trapasis ne sen peno, 
tamen kun granda fervoro: endis kaj indis 
krei ĉi-Iatitude liberan esprimkanalon por 
la voĉo de la maldekstra esperantistaro. 
Almenaŭ tian celon -humile ni asertas- ni 
plenumis. Ja 29 numeroj de nia gazeto. 
seninterrompe kaj sufiĉe akurate aperigitaj 
laŭlonge de naŭ jaroj, atestas pri nia pozi- 
cio: kondamno de ajna atenco kontraŭ la 
homaj rajtoj kaj la medio, de ajna fanati- 
kismo, defendo de la socia justo, de labo- 
ristaj depostuloj, de progresemaj idealoj . . . 
Kaj emfazo pri la kulturo kiel popola 
emancipelemento daŭre uzurpita de la re- 
ganta klaso. Jen la konteksto de niaj lite- 
raturaj sekcioj: eseoj kaj poemoj, multaj 
el kiuj, premierinte sur la paĝoj de Kaje- 
roj , konsistigis/os Jibroformajn studaĵojn 
kaj poemarojn. 

Ni kaptas ĉi ŝancon por elkore danki la 
nemalmultajn amikojn de nia bulteno, ĉiajn kunlaborantojn, ĉiujn kamara- 
dojn, kies sinceraj esprimoj de entuziasmo kaj, foje, de konstrua kritiko 
spronis nin al ĉiam pli arda kaj flegita laborado. Apartan dankon al la 
redaktoroj de SAT-Atnikaro kaj Sennaciulo, kiuj republikis Kajero - artikolojn 
kaj rekomendis nian gazeton al sia legantaro. Fine, niajn plej bonajn 
dezirojn al nia nova redaktoro, k-do Jesŭs de las Heras. kiu ekoficos 
venontnumere. Ni transdonas al li ian materie modestan sed emocie riĉan 
kapitalon, kun !a konvinko, ke post naŭ jaroj ĝi bezonas novan limfon, 
novajn blovojn, novan perspektivon. Ĉiuflankan sukceson en la dua epoko 
de Kajeroj] 

La Redakcio 




SCIENCO KAJ JUNULARO 


De antaŭ longe, unu el miaj plej fervoraj inklinoj estas mia ofta ĉeesto en 
prisciencaj prelegoj kaj muzikkoncertoj, kiujn mi katalogis ĉiam kiel verajn 
amuzojn por mi, kaj tial mi tre zorge elektis ilin dum la vintra sezono, kiam 
ili kutime okazas ĉe ni. Malfeliĉe tiun duonkaŝan plezuron mi devas rezigni, 
ĉar pli ofte ol mi deziras, mi devas apriore plenumi neprokrasteblajn taskojn 
en la kadro de la esperantista movado, idealo kaj amuzo samtempe por mi. 
Malgraŭ tio, mi profitas la plej etan eblecon por ĉeesti en kelkaj el ili, kaj 
laste tio okazis, kiam en la ĉeftirbo de Aragono oni anoncis prelegon en la 
kadro de interesa Programo «Viva Scienco» speciale organizita por junaj 
studentoj, karakterizo, kiu akcentis mian intereson vidi propraokule pri kio 
temas. La Programo, kiu celas stimuli la studentaron pri la scio de la grandaj 
sciencaj atingoj de la 20a jc., ne nur disvolviĝas en Zaragozo, sed eliras el 
aŭloj por viziti, ekz. la Instituton pri Tekniko Aerospaca de Madrido, la 
Planetarion de Pamplono, la Astrofizikan Instituton de Kanarioj kaj ekster 
niaj landlimoj la Institutojn Curie kaj Pasteur de Parizo k.a. 

Je la fino de oktobro oni inaŭguris la kurson per prelego de unu el la plej 
elstaraj intelektuloj en la mondo, d-ro Joan Oro, katedra profesoro de la Uni- 
versitato de Houston, kiu prezentis siajn renovigajn ideojn pri la Origino de 
la Vivo en la Instituto "Miguel Catalŭn”: 

La tri plej grandaj temoj, kiujn li devis respondi, celis ekspliki la originon 
de la Homo, kio devigis lin antaŭ sin mem respondi al tri sukenhavaj deman- 
doj rilate al la originoj, de la Universo, de la Vivo kaj, fine, iri ĝis la 
naskiĝo de la Homo. 

«La historio de la homo sapiens -li asertis- atingas 15.000 milionojn da 
jaroj kaj, lokita en la Suna Sistemo, pasis tra la formiĝo de ĥemiaj elemen- 
toj, kaj posta biologia evoluo». Prof. Oro atentigis pri certaj esploroj faritaj 
en la spaco, determinaj en la konstruo de adekvata kadro por ekŝpruco kaj 
disvolviĝo de la vivo. En la ekspliko pri la formiĝoproceso de la Tero nepre 
oni devas elstarigi la nekontesteblan rolon de la kometoj en la naskiĝo de la 
oceanoj kaj en la primitivaj vivoformoj -unu el la teoriaj alportoj de tiu ĉi 
profesoro-. 

D-ro Oro kalkulis la vivokomenciĝon en la Tero de antaŭ 4.000 milionoj 
da jaroj. kiam la cianobakterioj ricevis la sunlumon kaj transformiĝis en 
organan materion. «Du mil milionojn da jaroj poste, okazas la unuiĝoproceso 
per simbiozo de la diversaj specoj de ĉeloj el kio rezultis fungoj, plantoj kaj 

primitivaj bestoj. Kosma akcidento okazinta pro asteroido impaktanta (*) ĉe 
la duoninsulo Jukatano, levis tiom grandan polvaron, ke ĝi eklipsis la sunon 
dum monatoj, favorante la estingiĝon de plantoj kaj bestoj, inter kiuj estis 
la dinosaŭroj. Nur malgrandaj ronĝuloj supervivis tiun katastrofon kaj tiuj 
evoluis ĝis ili atingis la simioformon, kiu proksimume ses milionojn da jaroj 

Kompreneble, ke la prelego de tiu inter- 
nacie renoma kaj klerega profesoro estis 
pli ampleksa kaj profunda ol mi resumas, 
sed mi ne estas fakulo pri la temo kaj, 
cetere, mi ne volas enuigi niajn legantojn 
per detaloj, ĉiam interesaj sed envolvitaj 
per teknikaj eksplikoj ofte iie allogaj. Tial 
ni lasas tiun sciencan paroladon de prof. 
Oro kaj tuj aliras tiun alian parton, pri kiu 
mi ankaŭ interesiĝas: la junularo. 

Efektive, junaj studentoj, eĉ multaj el 
ili ankoraŭ ne universitatanoj, plenigis la 
salonon kaj streĉe aŭskultis la eksplikojn 
de la profesoro. Ili partoprenas en tiu 
kurso volonte kaj tute ne restas pasivaj 
antaŭ la eksplikoj de la preleganto, do 
mia surprizo kaj admiro ne konis limon, kiam tiuj junuloj, dum la posta 
kolokvo, demandis kun eksterordinara lerteco pri tiuj punktoj, eble ne tute 
bone komprenitaj, sed ĉiukaze montrante ne nur ke ili tre bone konas la 
temon, sed eĉ en multaj kazoj formulis demandojn tiel malfacilajn, ke plaĉa 
rideto ŝprucis el la lipoj de la klerega profesoro kiel esprimo de kontento pro 
la profunda intereso de la ĉeestantaro kaj sekva rezulto de la priscienca 
prelego. . . 

Konstati la entuziasmon de tiom da junuloj en tiu scienca medio, aŭskulti 
ilin rezonadi dum la kolokvo pri temo tiel grava kiel estas la origino de la 
homo, percepti la optimisman estonton de tiu juna gento kaj la favoran influ- 
on kiun ili povas disvastigi inter siaj kompanoj kaj amikoj, ĝuste nun, kiam 
la kulturaj kaj sciencaj valoroj inter la junuloj estas tiel minusŝatata, kaj la 
inklino de la juna gento por drogoj kaj aliaj bedaŭrindaj vivoformoj nebuli- 
gas la futuroperspektivon de la homaro, kredu min amikoj, tio estis unu el 
miaj impresoj plej agrablaj dum lastaj semajnoj. 

La partopreno de la junularo en la grandaj taskoj por evoluigi la homaron 
estas pli ol necesa: en la mondo de la sociaj ideoj oni bezonas urĝan renovi- 
gon, ja ni estas ankritaj en ideologiaj principoj elpensitaj dum la 19a jc., kaj 
evidente, ni nepre devas perfektigi aŭ superi tiun idearon. E1 tiuj junuloj, 
kiuj studas, rezonas kaj debatas, devas veni la solvo de la plej gravaj nun- 
tenipaj problemoj. 

Ekzistas alia aspekto en la nuna socia problemaro, kiu plenigas per ombroj 
nian nuntempon: terura ondo de violento skuas nian socion kaj minacas stari- 
gi la ĝeneralan konvinkon, ke neniu progreso en la mondo estas ebla sen 
perforto, do, la homaj rajtoj de la individuoj kaj aliaj porpacaj iniciatoj estas 
nur belaj teorioj tute neaplikeblaj, revoj de utopiuloj... 

Oni devas kontraŭbatali tiun teorion, kiu ekmodigis nacionalismojn 
kadukajn kaj maskitajn revoluciulojn sen idealoj. Inter tiuj, oni informis en 
niaj laboristaj medioj, ekzistas junaj nazioj, kiuj batas, bruligas kaj murdas 
svingante niajn proprajn devizojn. Malfeliĉe temas pri junuloj, ne kiel tiuj, 
kiujn mi admiris dum la priscienca prelego, sed junaj homoj, kaj en ili, en 
la junularo, kuŝas nia futuro. 

Scienco kaj Junularo, scio kaj estontopromeso en nia morgaŭo: kial tiu 
simpla prelego tiel optimisme impresis min? La scienco estas la bazo de nia 
progreso. El la Junularo mi esperas la plejan bonon! 


A. Marco Botella 


(*) Impakto: (el la lat. impactus) renkontiĝo kaj forta kolizio de du 
moviĝantaj objektoj. Frapego de unu objekto kontraŭ alia. En tiu ĉi kazo, 
pro kosma akcidento, asteroido koliziis kontraŭ la Tero. 


Memoru la novajn kotizojn kaj abonojn: 


HALE-mebroj (nur SAT-anoj) 800,-Ptoj 

Abonantoj al la revuo l.OOO.-Ptoj 

Abonantoj el eksterlando (dif. poŝto) 1 ,300,-Ptoj 

aŭ ekvivalento en alia valuto. 


- 6 - 



Niaj Financoj 


BILANCO DE HALE EN 1995 

Laŭ indikite en nia statuto ni publikigas la Bilancon de 1995 por studo kaj 
eventuala aprobo en la ĉiujara asembleo de nia Asocio. 


Konto-Etato 

Saldo favora HALE la 31an de Decembro 1994 83.476,- 


Enspezoi 

Enspezoj ĉe k-do Gil 9.500,- 

" " " " 1.300,- 

" " "Bustin ...32.920,- 

" abonantoj Kajeroj... 5.450,- 
" " Kaj.28 .. . 10.200,- 

Sumas la Enspezoj 59.370,- 

Entuite sumas 


59.370,- 

142.846,- 


Elspezoj 


Presado kaj send. Kaj . 
" *' "Kaj-26. . 

»i m M n 27 

n it ii ii 2g 

Send.cirkŭleroj prez. 
Poŝ t a ĝ i ro V . . . . 


Sumas la Elspezoj 


10.215, 

11.391, 

11.391, 

11.391, 

3.592, 

214, 

48.131,- 


SALDO AL NOVA KONTO 


48.131 


94.715,- 


Pcst la elekto de Jose M a Bernabeu Franco, C/ Gral. Primo de Rivera, 8.- 
O336y-CALLOSA DE SEGURA (Alicante) kiel nova Kasisto de HALE, 
estas ilezirinde, ke niaj membroj kaj abonantoj pagu rekte al lia numero 
28.09.\722.429 ĉe Caja Postal, Of. 0412, sen aldona sendokosto sed 
mencia\ite la nomon de la sendinto. 

Misa Esperantigo de Katalunaj toponimoj kun la duonkonsanta ŭ 

Laŭregula esperantigo de toponimoj 

ĉis nun ne okazis seriozaj provoj de esperantologoj kaj geografoj evoluigi 
raciajn kaj konsekvencaj principojn por esperantigo (aŭ asimilado) de lokno- 
moj apartenantaj al ĉiuj gravaj lingvoteritorioj en la mondo. La jam publiki- 
gitaj studaĵoj estas nombreblaj per la fingroj de la du manoj. 

1. hispanaj: Bernard GOLDEN. «Principoj por la esperantigo de hispan- 
linglingvaj vortoj kaj propraj nomoj». Pĝ. 235-257 en Serta Gratvlato- 
ria in honorem Juan Regulo. Vol. II: Esperantismo.La Laguna. Uni- 
versidad de La Laguna; 1987.790 pĝ. 

2. ĉehoslovakaj: JosefKAVKA. "Esperantigo de ĉeĥoslovakaj loknomoj", 
en Scienca Revuo, 1978, vol. 29, n-ro 3 (131), pĝ. 119- 127. 

3. japanaj: NaokazuKAWASAKI. "Esperantigaj principoj dejapanaj vortoj, 
en Esperantologio, 1950, vol. 1, n-ro 2, pĝ. 88-97. 

4. nederlandaj: Wouter PILGER."ProbIemoj de Esperantigo de nederland 
(Iingv)aj loknomoj". Pĝ. 557-570 en Serta Gratvlatoria in honorem 
Juan Regulo. Vol.II: Esperantismo. La Laguna. Universidad de La La- 
guna, 1987. 790 Pĝ. 

5. brazilaj: Delio Pereira de SOUZA."Brazilaj geografiaj nomoj" 

Serio Brazilaj Kajeroj, n-ro 1. Brasilia: Laborgrupo "Antaŭen"; 
1981.72 pg. pĝ. 

6. tutmondaj: Rikardo ŜULCO kaj Hermano BERMANO (Richard Schultz 
kaj Hermann Behrmann) Leksara kolekto de ofte uzataj propraj no- 

moj. Paderborno: Esperanto-Centro; 1989. 141 pĝ. 

7. helenaj: Ebbe VILBORG. "Esperantigo de grekaj nomoj", en Esperan- 
tologio, 1961. vol. 2, n-ro 2, pĝ. 152-158. 

Ĵus publikigita estas jena traktaĵo pri la esperantigo de katalunaj 
toponimoj. 


- 8 - 



8. Hektor ALOS I FONT. "Proponoj por la esperantigo de katalun- 
lingvaj loknomoj". Barcelono: la aŭtoro; 1995.33 pĝ. 

Enhavo de la verko de Alos i Font 

En la nuna artikolo mi ne intencas fari kutiman recenzon de la studaĵo sed 
nur volas atentigi esperantistojn pri ĝia enhavo kaj tuŝi unu el la konkludoj 
de la aŭtoro. 

En tre sistema maniero li trakribris publikigitajn fontojn, en kiuj aperas 
jam esperantigitaj katalunlingvaj loknomoj kaj informas pri la ĉefaj 
problemoj rilate elekton de formo kaj prononco. Ekzemple, specifeco de la 
kataluna kazo estas manko de unueca norma prononco; nuntempe samrangaj 
estas kvin prononcmanieroj. Sekve, li proponas du eblojn por asimilado: 

1 . esperantigo laŭ la loka prononco de la loknomo. 

2. esperantigo laŭ iuj komunaj reguloj, difinitaj por la tuta areo de la 
katalunlingva teritorio. 

Post mencio de la kvin principoj gvidantaj asimiladon de etnolingva leksika 
materialo en Esperanto (grafismo, fonetismo, etimologio, tradicio kaj 
internacieco), li detale priskribas, kiel li proponas asimili katalunajn 
toponimojn en Esperanto. Per komparo de ĉiuj grafemoj kaj fonemoj en 
ambaŭ lingvoj, li indikas siajn rekomendojn kaj ilustras la regulojn per listo 
de la ĉefregionoj, regionoj kaj ties ĉefurboj en la Kataluna Landaro. 

La problemo de diftongoj kun la vokalo u 

Mi trovas kritikenda la proponon de Alos i Font en sekcioj 2. 1.2.1. kaj 
2. 1 .2.2. asimili la katalunan u en diftongoj per "v" en Esperanto. La sekvaj 
ekzemploj montras kripligon de la katalunlingvaj toponimoj per altrudo de 
la fremda kaj orelagaca sono "v". 

a. u antaŭ vokalo: Igualada - Igvalado; Guardamaro de Seguro -Gvardama- 
ro de Seguro. 

b. u post vokalo: Ciutadella - Civtadelo; Vall-de roures - Val-de-Rovreso. 

c. diftongoj fine de vorto aŭ nomo: Cap de la Nau - Kabo Navo; 

La Seu d' Urgell - Sevo de Urĝelo; Sant Feliu - Sant-Felivo; 

Port Bou - Port Bovo; Salou - Salovo. 


La aŭtoro pravigas sian asimiladon «laŭ ia tradieio de esperanto», kiu 
liaopinie «fiksas la fonetikan sistemon de la lingvo». Efektive, tiu tradieia 
esperantigo «paŭsas la manieron, laŭ kiu estis kreita la esperanta vortaro, kiu 
mem sekvas la rusan prononcon de latino: kvar (lat. guattor) . kvin (lat. 
guingue) . akvo (lat. agua) . kvankam (lat. guanguam) ktp.(pĝ. 12). 

Por montri, ke la solvo proponita de Alos i Font ne havas universalan 
aplikeblecon, mi prezentas la sekvajn brazilajn toponimojn esperantigitajn de 
Delio Pereira de Souza. Li ne altrudas la "v"-sonon en portugallingvaj 
loknomoj finiĝantaj per diftongoj, en kiuj u sekvas vokalon: 

Blumenau - Blumenaŭo (ne Blumenavo) 

Graiaŭ - Graĵauo (ne Grajavo) 

Paieŭ - Paĵeuo (ne Paĵevo) 

Poxoreu - Poŝoreo (ne Poŝorevo) 

Banabuiu - Banahuio (ne Banabuivo) 

Falsa rezonado de A. Albault pri ŭ sekvata de vokalo 

Unu el la plej rezolutaj probatalantoj de la uzo de la grafemoj "kv" kaj 
"gv" en Esperanto estas d-ro Andre Albault, la prezidanto de la Akademio 
de Esperanto. Li provas pravigi sian starpunkton surbaze de tute persona 
interpreto de la Fundamento, argumentante, ke vokalo ne rajtas sekvi la 
sonon de la duonvokalo "ŭ". Mi zorge ekzamenis la enhavon de la kvinling- 
va Fundamenta Gramatiko kaj malkovris, ke Albault misinterpretas kaj 
malpravas. En Fundamento de Esperanto nur la rusa kaj germana tekstoj 
informas, ke la litero "ŭ" estas uzata post vokalo (j). Krome, "ŭ" estas 
difinita kiel mallonga "u" en la franca, germana, rusa kaj pola tekstoj sed ne 
en la angla, kiu diras, ke "ŭ" estas uzata en diftongoj kiel en mount . 
Rimarku, ke la vorto "diftongo" malestas en la alilingvaj versioj. 

La tikla demando estas, kiel decidi pri la Fundamenteeo de la karakterizo 
de "ŭ", kiun faris Albault, se ne ekzistas unuanima akordo inter la kvin 
tekstoj? 40%-a Fundamenteco estas sensencaĵo; io estas aŭ laŭfundamenta 
aŭ kontraŭfundamenta. Ĉu ni insistu, ke la germana kaj rusa tekstoj de la 
Fundamenta Gramatiko estas pli aŭtentaj ol la aliaj? Efektive, ĝuste pro la 
mankhaveco de la regulo pri "ŭ" en ĉiuj kvin etnolingvaj versioj, oni rajtas 

dubi pri ĝia Fundamenteco kaj, sekve de tio, ne estas iu ajn kialo aŭ devigo 
akcepti la aserton de Albault, ke la Fundamento preskribas, ke la litero "ŭ" 
estas uzata nur post vokalo. 

La "v"-sono estas kategorie rifuzenda 

La uzo de "v" estas nek fonetisme nek grafisme pravigebla en nuntempaj 
iberiaj lingvoj, kies nomoj kaj vortoj havas diftongojn kun u. Tiu fremda 
sono estis altrudita pro la aparta parolmaniero de ruse- kaj germaneparolantaj 
esperantistoj dum la fruaj jaroj de la evoluo de Esperanto. La uzo de "ŭ" 
antaŭ vokalo por la diftongoj ug kaj ue estas rekomendinda, ĉar tiu rimedo 
samtempe redonas la ĝustan prononcon kaj konservas la skribbildon de la 
etimo. Gi estas pli bona solvo, laŭ fonetisma vidpunkto, ol la dusilabaj "ua" 
kaj "ue". Aliaj esperantistoj, kiuj same pensas, estas la meksikano Alberto 
Gomez Cruz, la kataluno Salvador Guma kaj la brazilano Leopold Knoedt. 
Ili jam uzis en publikigitaj tekstoj nomformojn kiel Venezŭelo kaj Pa- 
ragŭajo. En artikolo en Boletm (n-ro 266, 1984, pĝ. 11-13) mi asimilis la 
rivernomon Guadiana per la formo Gŭadiano, kaj en n-ro 310 de la sama 
revuo (1993, pĝ. 15) troviĝas la loknomo Gŭadalesto . Ŝajnas, ke tiu 
asimilada tendenco iom post iom enradikiĝos. 

Emocia reago de obsedata slavlingvulo 

En sia recenzopri La Luzidoj, tradukita el la portugala fare de Leopoldo 
H. Knoedt, la ĉeha esperantisto Karolo Piĉ surpaperigis la sekvajn vortojn. 

«Kaj Gŭadalkiviro . Kŭinto Fabio kaj Kŭirino estas, ĉu portugaleskaj? 
monstroj! La lingvo konas ja nur Gvadalkiviro . Kvinto, Kvirino . Krome 
Kŭinto . Kuirino . en Esperanto, ne legiĝas Kvinto, Kvirino . ma Kuinto . 
Kuirino !!! Kaj ĉu, anstataŭ kvin . ni de nun skribu kŭin ?» 

Ni havu kompaton por povra, pita Piĉ, kiu ne kapablas artikulacii la 
sonojn "gŭa” kaj "kŭi", do lia slava buŝo eligas nur la kakofoniajn blekojn 
"gva" kaj "kvi". 

Parolantoj de la lingvoj de Iberio ne devas lerni de fuŝe prononcantaj 
alilingvuloj kiel esperantigi nomojn el sia denaska lingvo. Oni ne disstreĉu 
Esperanton sur la kruco de slava fonetiko! 


Bernard GOLDEN 



BONVOLU RIDI...SED NE TRO! 



Trafa respondo 

La hejmo-mastrino plen- 
das: -Aŭskultu Mari, hieraŭ 
vi rompis florvazon kaj du 
tasojn, hodiaŭ vi rompis tri 
glasojn... kio okazos ĉi tie 
morgaŭ? 

La servistino saĝe respon- 
das: -Ne timu, sinjorino, 
trankviliĝu, ĉar morgaŭ mi 
havas liberan tagon! 

Justa rajto 

Knabeto petas kalendaron 
por la nova jaro en butiko 
proksima al lia hejmo. La 
mastro proteste diras al la 
infano: -Sed, knabeto, viaj 
gepatroj ne kutimas ĉe ni 
aĉeti! 

La knabeto saĝe rezonas: -Ni 
ne, sed la najbaroj jes, kaj 
mia panjo ĉiam prunteprenas 
ĉion de ili! 

Saĝa principo 

Ĵusa edziĝinto petas al sia 
direktoro plialtigon de salaj- 
ro: -Mi kuraĝas peti al vi 
plialtigon de salajro, ĉar mi 
edziĝis! 


La direktoro per teknikaj terminoj respondas: -Mi bedaŭras, sinjoro, sed 


mia firmo ne kutimas pagi damaĝmonon pro akcidentoj okazintaj ekster la 


negoco. 

Oni devas distingi 

Pasie viro diras al sia fianĉino: -Ĉu vi rifuzas min, amata Maria? Ĉu vi 
ne volas iĝi mia edzino? 

-Ho, mia kara, tiuj estas du aferoj malsamaj: antaŭe vi demandis min, ĉu 
mi volas ami vin eterne, kaj poste, vi proponas edziĝon. Kompreneble, ke 
mi akceptas vian duan proponon! 


Malbelulino 

La patro de malbela junulino riproĉas la fianĉon: -Kiel vi kuraĝis kisi 
mian filinon en la mallumo? 

La fianĉo, konstatante la realan malbelon de la junulino, respondas: -Ho, 
sinjoro, senkulpigu min! Ankaŭ mi mem nun ĉe la lumo mi miras pri tio! 


Malantaŭ la kulisoj 

La ripetado ne sukcesas. Fine la direktoro krias: -Ĉu ni estas en teatro aŭ 
en frenezulejo? 

La unua ĉefaktoro malbonintence respondas: -En teatro! Sed en la 
frenezulejo almenaŭ la direktoro estas normala homo. 


Konscienca ŝtelisto 

La juĝisto severe riproĉas ŝteliston: -Unue vi ŝtelis la tekon de tiu sinjoro 
kaj poste vi eĉ intencis mortigi lin! 

La ŝtelisto pretendas pravigi sian fiagon: -Jes, sinjoro juĝisto, tion mi 
devis fari, ĉar en la teko aperis noto kun la jena teksto: «Malfermota nur 
post mia morto!» 


Prezo de aŭtomobilo 

Du ŝtelistoj konversacias: -Belegan aŭtomobilon vi havas. Kiom ĝi 

kostis? 

-Nur du jarojn en karcero. Pensu ke ĝi apartenis al juĝisto! 


Senlima vanteco 

Du amikinoj konversacias pri intimaĵoj kaj unu diras la alian: -A1 mia 



edzo ĉio plaĉas ĉe mi: miaj haroj, miaj vestoj, mia voĉo, mia figuro, miaj 
kapricoj . . . 

-Kaj al vi, kio plaĉas ĉe via edzo? -respondas la alia. 

-Lia bona gusto! -replikas la unua senhezite kun granda fiero. 


Taŭga preteksto 

-Kelnero, jam antaŭ pli ol duonhoro mi mendis la testudan supon, kial oni 
ne portas ĝin? 

-Ho, sinjoro, mi multe bedaŭras tion, sed jam vi scias kiel ege malrapida 
besto estas la testudo! 


Konsulto al spiritisto 

Naiva spiritismkredanto demandas al spiriritisto: -Cu estas vere, ke la 
spirito de Beethoven aperis antaŭ vi? kaj kion li diris? 

La spiritisto senhezite respondis: -Jes, li aperis kaj diris al mia edzino ke 
ŝi ne plu ludu liajn sonatojn, jen kial ŝi nun turmentas min aĉe pianludante 
nokturnojn de Chopin. 

Pedagogio 

Pedagogo emfaze parolas al malfeliĉa patro pri kvar sovaĝaj gefiloj: - 
Neniam oni devas bati la infanojn-, kaj aldonas: -Mi supozas, ke vi neniam 
tion faras, ĉu ne? 

La malfeliĉa patro prudente respondas: -Ho, ne! Tre malofte, sed ĉiam por 
memdefendo! 

De eraro al eraro 

La juĝisto severe: -Vi eniris hieraŭ nokte je la dua horo tra fenestro 
rompinte vitron, kion vi serĉis tie? 

Ruze la akuzato respondas: -Mi opiniis, ke ĝi estas mia loĝejo. 

La juĝisto kun triumfa tono: -Kaj kial vi elsaltis kaj forkuris, kiam la 
mastrino malkovris vin? 

La akuzato senhezite: -Ĉar mi pensis, ke ŝi estas mia edzino! 

Alia pri juĝistoj 

La juĝisto kun serioza mieno: -Kaj vi diras, ke tiu ĉi viro prirabis vin! Ĉu 
vi rekonas inter tiuj multaj aĵoj vian propraĵon? 

La denuneinta virino: -Jes, tiu poŝtuko kun la litero M. 

La juĝisto replikas: -Sed, sinjorino, tio ne estas pruvo, ĉar ankaŭ mi mem 
havas poŝtukon kun litero M. 

La virino obstine: -ĉuste! Precize du mankas al mi! 


Antaŭ bela pejzaĝo 

Edzo al sia babilema edzino: -Kia vi trovas ĉi tiun pejzaĝon, mia kara? 
-Ho, karulo, superba, mi restas muta! 

-Bonege!, -sopiras la edzo, -tiam ni restos ĉi tie dum tri monatoj! 

A. Lapra 


FRANCISCO VILLAESPESA 


Teatroverkisto kaj poeto naskiĝinta en 1.877 en Laujar de Andarax 
(Almerio) vilaĝo sur deklivo de Sierra Nevada, ne tro malproksima de la 
bela Granado. Apenaŭ 20-jara li translokiĝis al Madrido, kie post unu jaro 
li publikigis sian unuan verkon "Intimeco". 

Bona amiko de Juan Ramon Jimenez en la hispana ĉefurho, li senkondiĉe 
admiris Ruben Darfo, kies estetikajn ideojn li disvastigis en Hispanio kaj 
Ameriko. En 1911 !i komencis sian sukcesan taskon kiel teatroverkisto per 
"La alkazaro de la perloj", verkante prefere per versoj kaj pri historiaj 
temoj, aktivado kiun li alternigis kun la verkado de poezio. En 1917 li 
vojaĝis al Ameriko, kie li vigle aktivis ĉe Sud-Amerikaj verkistoj kaj poetoj. 

Lia stilo modernisma ankoraŭ havis romantikismajn trajtojn, ĉar en ĝi 
aperis la intluo klara de la sonoraj esprimoj kaj inklino de Zorrilla por la 
orientalismaj kaj prihispanaj temoj. Famigis lin rapide liaj poeziaj verkoj: 
"La Muzo malsana" (1901), "Tristitia rerum" (1906), "La ĝardeno de la 
ĥimeroj" (1909), "La krepuskostagnoj" (191 1). "Revo-ahimezoj"(*) (1914), 
"Sub la ombro de la cipresoj" (1917), "Blua groto" (1918), "Mirinda kaj 
ĉarma tero" (1921), kaj multaj aliaj, kiuj logis pro la brilo de la muzika 
esprimo de iliaj romantikemaj enhavoj, kvalito konstatebla ankaŭ en liaj 
poemoj. Jen unu el ili: 

Leviĝas preĝo el izol-ĝardeno... 

Fortlugas paŝoeĥoj ĉe la padoj. 
kaj L arbo-omhroj lafi fantom-ondadoj 
sur kristal-lagon falas kun ektremo. 

Ĉe r parko-fon' en romantika spleno 
kaj ŝancelanta skalo da korhatoj, 
fontan' fieras pri perlar-kromatoj 
suh pala roza lum' en milda sveno. 

L’ animo de Chopin solec-inklina 
esprimas triston per lirika ploro, 
malsana pro tro da kares’ virina. 

Dorntiĝas lasta pian-not’ sen gloro. 

Ĉe 1' parkofrondo mortas kant’ proksima, 
ja najtingal' tremkantas kun langvoro. 

Villaespesa spegulis per sia konduto tute fremda al societaj konvencioj la 
bildon de certa mita modernisna bohemia vivmaniero, kaj dum jaroj abunde 
verkadis ne nur originale, sed ankaŭ malvolvis gravan tradukan taskon. 

Jen peco de unu el liaj plej karakterizaj verkoj pri orientstila temo, ĉi-foje 
tradukita de Grau Casas. situante la scenon ĉe la Alhambra palaco de Grana- 

do: 


La fontoj de Granado 

Alhamar: Mia poet'. kion portas? 

Abŭ-l-Beka: Sinjor'. tloron kaj kasidon. 

La flor’ el viaj ĝardenoj 
kie ĝi tremis feliĉa, 
kun la granda fierec' 
povi ravi vian vidon. 

Kaj se vi donas permeson. 
kiun ŝi petas humila. 

Sobeva. ja la plej bela 

el Granadaj sinjorinoj 
antaŭ via bril-kortego 
recitos mian kasidon... 

Kasidon al la fontanoj 
de via urb’ favorata. 

Alhamar: Mi danke la tloron prenas 

sed ni aŭdu la kasidon. 

Sobeya: La fontoj de Granado... 

Ho, admiro! 

En la nokto, kun steloparfumado, 
ĉu io pli doloras ol ilia ĝem-spiro? 

Ĉio ripozas kun plej rava sento 
en l arĝento fluida de la luno. 

Ĉe 1’odoro je nardoj sentebla tra la vento 

akvo-freŝeco estas kiel unu 

mano refreŝiganta tempiojn por momento. 

La akvo estas kvazaŭ urbo-anim’. Gi viglas 
duni ĝia dorm’, kaj tlustre 
rakontas de 1’silento 

la legendojn vivantajn malgraŭ forges-doloro. 

kaj suh la hrilaj steloj de la nokto trankvila 
ĝi liavas ja pulsadojn de disŝirita koro. 

La akvo-voeo sanktas! 

Kiu trafas Fakcenton, fundan muzikon ĝian, 
iam povos kompreni ankaŭ parolon dian... 

Di’ per la akvo-guzlo siajn misterojn kantas! 

La fontoj de Granado... 

Ho, admiro! 

En la nokto, kun stelo-parfumado, 
ĉu io pli doloras ol ilia ĝem-spiro? ktp. 

Francisco Villaespesa krom traduki multnombrajn verkojn kaj abunde 
originale teatroverki, ankaŭ publikigis multajn interesajn rakontojn, el ili ni 
citu: "Mildaj mirakloj", "La Penelopa ŝtofo", "La floranta rubusujo”, k.a. 
Bedaŭrinde li ne montriĝis tro rigora pri siaj verkoj, sendube tre abundaj, 
kaj tial li verkis kune kun belegaj poemoj aliajn ne tiel bonajn, pri kies 
kvalito oni povus postuli pli altan nivelon. 

Li mortis en Madrido en la jaro 1936. 


A.M.B. 


(*) Ahimezo: (el la araba al-ŝim5sa, fenestro): Fenestro dividita je du partoj 
per centra koloneto sur kiu kuŝas du ĝemelaj arkoj. (Temas pri elemento tre 
ofta en la araba arkitekturo. 


A1 niaj membroj kaj abonantoj: 

En alia loko de tiu ĉi numero ni aperigis la novajn kotizojn por HALE- 
membroj kaj abonantoj. Ni petas al ambaŭ fruan pagon de membrecoj kaj 
abonoj por efike helpi nian administradon kaj samtempe rekomendas ilin 
adresi la monsendojn rekte al la Kasisto: Jose M a Bernabeu Franco; Libreta 
de Caja Postal n-ro 28.09.722.429. Sen aldona sendokosto. 

Ni jam antaŭdankas al tiuj, kiuj bonvole akceptas nian konsilon. 

LA KOSTO MORTI EN USONA HOSPITALO 


La pasintan oktobron iu nekonato pafis kontraŭ la 17-jara Khristian 
Karotsch en la stomakon. Oni rapi-de kunprenis lin al la hospitalo de 
Fairfax, kie li mortis sur operaci-tablo kvin horojn poste. 

La tagon, kiam oni entombigis lin, Liliane Williamson, ricevis leteron el 
la hospitala administranto, kiu esprimis kondolencon pro la morto de ŝia 

«filino». 


Alia letero alvenis kelkajn tagojn 
poste. Per ĝi oni petis ŝin aranĝi la 
redonon aŭ kostojn de 15 transfu- 
nM zoj, kiujn la filo ricevis antaŭ ol li 

fl mortis. 

Du tagojn poste ŝi ricevis faktu- 
ron de la hospitalo de Fairfax por 
|| la 4 1/2 horoj, kiujn ŝia filo pasigis 

tf i ' A tie antaŭ ol morti. La kosto sumis 

• "4| J entute 5.107,67 $, t.e., pli-malpli, 

648.590 ptojn. 

Lilian diris: "Mi pensis, ke tio ne 
estas ebla. Mi rigardis la komencon 
de la fakturo kaj jes, tio estis Ia 
noto rilata al Krist, sed mia nomo 
estis erara, same kiel la dato de la eniro en la hospitalon. Ili fakturis al mi 
por du operaci-ĉambroj. Tamen li mortis en la unua. Oni fakturis al mi por 
la ĉambro de intensiva zorgo, kiun li neniam okupis. Ankaŭ por 22 «sango- 
bankaj produktoj» kostantaj de 12 ĝis 126 $. Troviĝis ankaŭ 15 debetoj pro 
kompleto da sango po 25 $ por unuo. Entute aperis 27 «servoj plenumitaj» 
la 24an de oktobro, du tagojn post kiam Krist mortis!" 

La fakturo havis sep paĝojn. ”Mi re kaj re tralegis ĝin”, diris Liliane. "Mi 
daŭre vidis la daton de servoj du tagojn post lia morto, kaj mi vidis kaj 
revidis la sangon, tiom da sango, kaj mi kriis: Mia Dio, ĉi tio ne povas esti 
vero!". 


Fakte, reprezentanto de la hospitalo diris, ke la fakturo ne estas nekutime 
alta. "Fojfoje", ŝi diris, "ĝi estas multe pli alta". 

Kiam s-ino Williamson telefonis kaj enketis pri la fakturo, la hospitalo 
simple ŝanĝis la datojn, nuligis debeton po 330 $ por unu el la operaci- 
ĉambroj, kaj 12 $ pro unu el la sango-bankaj produktoj. 

Liliane dungis advokaton, kiu skribis al la hospitalo. La hospitalo 
respondis pardonpetante pro la fakto, ke oni nomis Krist filino (anstataŭ 
filo), klarigante la erarajn datojn, kaj malpliigante la sumon de la fakturo al 
4.057,67 $ (malaltigo de pli ol 1.000 $). 

Jen pluaj detaloj pri la pafado kaj morto de Krist: "Li promenis laŭ strato 
kun amiko, kiam aŭtomobilo alproksimiĝis kaj haltis apud ili. Junulo eliris 
kaj demandis Krist, ĉu li havas mariĥuanon. Krist diris, ke ne, kaj la ŝoforo 
de la aŭtomobilo eliris kun pafilo, pafis kontraŭ li en la ventron kaj foriris”. 

Kiam s-ino Williamson eksciis pri la morto de la filo, ŝi parolis al unu el 
la kirurgoj kaj demandis, kiel kaj kial li mortis. "La kirurgo demandis min, 
ĉu mi iam estis vidinta la internaĵojn de kokido", ŝi rakontis. Mi diris: mi 
ne komprenas. Kaj li daŭrigis: bone, ni ne estas tro malsamaj ol ili". Kiam 
ŝi demandis la doktoron, kio okazis por tio, ke oni aplikis tiom da sango al 
la filo. Li respondis, ke ĝi eliĝis "tute sur lian pantalonon. (Per tiu frazo la 
kirurgo sendube komprenigis, ke la injektita sango tuj elfluis tra la vundo, 
sed ĝi montras tipan respondon de iuj kuracistoj ĉi tie, kiuj kredas sin 
duondioj)”. 

Kuracisto Peter D.LeNard agnoskis, ke li komparis la mortintan filon al 
kokido. Li diras, ke li faris tion "ĉar la plej multaj homoj bone konas la 
internon de kokido; se vi iam kuiris, vi konas la internon de kokido, kaj tiel 
iĝas pli facile ekspliki la koncernajn anatomiajn principojn". Kiam oni 
demandis lin, ĉu estas vero, ke li diris tion pri la sango kaj la pantalono, li 
respondis: "Mi ne havas eĉ la plej nebulan ideon". 

La tradukinto de tiu ĉi kroniko, esperantisto Sergio Docal, asertas, ke tiu 
konkreta kazo okazis antaŭ kelkaj jaroj (kroniko VVashington Post, dec. 
23/77) kaj aldonas, ke kazoj kiel tiu rakontita ripetiĝas ankaŭ hodiaŭ. La 
sola diferenco inter tiu kaj la nunaj kazoj en 1996 estas, ke la nunaj kostoj 
estus kvaroblaj aŭ kvinoblaj... 

La kosto morti en usona hospitalo estas ja terure alta! 


Trad. Sergio R. Docal 


LA MOVADO EN KAJ EKSTER IBERIO 



En multnombraj esperantistaj rondoj el la tuta Hispanio oni celebris per 
diversaj festoj la naskiĝdatrevenon de D-ro Zamenhof, en kiu speciale oni 
emfazis la valorojn socian, kulturan kaj edukan de la LIBRO. 



K-do A. Marco Bote- 
Ua prezentis sian ĵus 
reeldonitan lirikan 
antologion hispana- 
araba-hebrean, Lirikaj 
perloj de AI-Andalus, 
en Zaragozo kaj Ma- 
drido. Pri ĝia prezento 
en Barcelono okupiĝis 
loka samideano. 

En la du unuaj men- 
ciitaj urboj interesa 
kolokvo pri la ĉeftemo 
de la verko sekvis la 
prezenton de la libro. 

Kun sama karaktero, 
omaĝo al D-ro Zamen- 
hof kaj al la Esperan- 
to-libro, oni celebris la 
festotagon en Francio: 
SAT-Amikaro organi- 
zis en Parizo la 17an 
de decembro 1995 la 


Feston de la Esperanto-Libro en restoracio "Melodine", en kiu Rene 
Centassi, ĵurnalisto kaj eks-ĉefredaktoro de AFP, kaj Henriko Masson, 
ĝenerala sekretario de SAT-Ami-karo, kunaŭtoroj de franclingva biografio 
de D-ro Zamenhof, prezentis la libron L’ homme qui a defie Babel (Le 
pĉre de 1' Esperanto). Ambaŭ kun-aŭtoroj prezentis la verkon kaj respondis 
la demandojn de la ĉeestantaro. Finiĝis la libro-prezento per komuna tostado 

kaj aperitivo. Poste, en sama loko, komuna tagmanĝo, kaj posttagmeze 
varieteo, lotumado, deklamoj, skeĉoj kaj kantoj... 

Ni tuj aldonu, ke la apero en Francio de la verko supre menciita, L’ 
homme qui a defie Babel, fakte biografio de D-ro Zamenhof, estis aŭtenta 
eldona sukceso kun propagandaj pozitivaj eftkoj por Esperanto: kiel sekvo 
de la apero de la menciita verko, Le Figaro aperigis la 5an de oktobro 1995 
preskaŭ du paĝojn pri Esperanto kaj la klopodoj por krei internacian lingvon. 
Ankaŭ aliaj ĵurnaloj kaj radiostacioj komentis favore la verkon kaj ĝenerale 
Esperanton. 


Recenzo de lernolibro: 


«ESPERANTO. Curso del Idioma Internacional». 

Tiu ĉi libro, vera omaĝo memore al la pedagogia metodo de samideano 
Pedro Nuez, uzas kaj saĝe kaj estetike materialon de la inspirinto, moderni- 
gas la enhavon kaj la prezentadon de lia malnova baza kurso kaj aldonas al 
ĝi belegajn desegnojn kaj utilan indekson. 



La faritan renovigadon estus certe 
ŝatinta al samideano Pedro Nuez, 
ĉar la teksto konservas la esencon 
de la originalo kaj aldonas la nece- 
sajn elementojn por faciligi moder- 
nan memlernadon de Esperanto. 

Gratulon al Miguel Gutierrez 
Adŭriz pro sia inteligenta kaj utila 
laboro. 


Juan Carlos Ruiz Sierra 


Laboristaj-esperantistaj revuoj 

Dum tiuj unuaj tagoj post la venko en Barcelono de la laboristoj kontraŭ 
la militista ribelo (Jul. 1936) aperis en tiu ĉi urbo "Informa Bulteno de 
CNT-FAI", eldonita kaj redaktita de ILES-anoj, t.e. membroj de "Iberia 
Ligo de Esperantistoj Senŝtatanoj". Tiuj entuziasmoplenaj, aŭdacaj proletaj 
esperantistoj kunvenis iun tagon en sia sindikatejo kaj fondis ILES-on. 

Antaŭe al la hispana intercivitana milito, ILES sukcesis registri certan 
aktivecon malgraŭ la malfavoraj politikaj kaj ekonomiaj kondiĉoj: oni 
starigis Grupon en preskaŭ ĉiu provinca ĉefŭrbo kaj grava urbo de Hispanio, 
kie ekzistis liberecana movado, kaj eĉ en kelkaj urbetoj ILES propagandis 
ĉion eblan, organizis kursojn kaj prelegojn, aperigis flugfoliojn kaj 
broŝurojn. Plej rimarkindan sukceson ILES atingis per aperigo de sia organo 
"NIA BULTENO". Ĝi estis vera informilo pri la vivo kaj aktivado de ILES, 
kaj bona komunukilo kaj Iigilo kun la liberecanaj esperantistoj el aliaj landoj. 
Tiurilate, ILES, subtenis konstantajn perkorespondajn rilatojn kun la Anarko- 
Esperanta Grupo de Stokholmo, kies energia aktivado koincidis kun la tono- 
nivelo dezirata por la iberia fako, kaj al ili oni petis konsilon pri la 
problemoj pli aktualaj de organiza kaj propaganda karaktero kaj kiel agi por 
pli facila penetriĝo en laboristajn rondojn. La plej granda celo de ILES, kaj 
ĝenerale de la anarkistoj, estis transformi tiun lukton kontraŭ la militistoj kaj 
hispana reakcio en socian revolucion. La vorto milito malaperis de la buŝo 
de anarkistoj anstataŭata de tiu pli adekvata revolucio , ĉar tiu kaj ne alia 
estis ilia celo. 

La aperigo de Esperanta bulteno de ILES nur unu semajnon post la venko 
en Barcelono kontraŭ militistoj kaj faŝistoj, kaj la uzo de tiu propagandilo 
en la Generalitato de Katalunio (Registaro de Katalunio) por propagando, 
vekis ĉe la laborista klaso viglan intereson. Per iniciato de ILES ĉiuj 
esperantistaj grupoj kunvenis kun la celo fondi komitaton por la propagando 
de Esperanto kaj kontribui al la batalo kontraŭ la faŝismo. Fine ni diru pri 
ILES, ke ĝi kunagadis kun la proletesperantista PUIL, fondita en 1930, kiel 
ni jam menciis. La sola diferenco inter ili estis, ke dum PUIL estis 
anarkismema, ILES naskiĝis kaj vivis en la sino mem de CNT-FAI. La 
milito tute ne malintensigis la aktivadon de ILES (13). 


(Peco el la prihistoria verko Kronikoj pri Laborista Esperanto-Movado 
en Hispanio) 

